Gosti tokko ykn tuutni gosaa ykn namoowwan dhunfaa mirgoota dhala namoomaa isaaniitiifi bilisummaawwan bu’uraawoo isaanii wal qixxatti akka argatan karoorfachuu qofaan tuuta gosa namaa kanaaf ykn namoota dhunfaatiif jedhamee deeggarsi godhamu akka garaagartumma sanyiitti hinfudhatamu. Haata’u malee deeggarsi addaa kun tuuta gosa ilmaan namaa adda addaatiif mirgoota garagaraa bifa gonfachiisuun hojiirra ooluu hinqabaatu qofa jechuu osoo hin taane, deeggarsi addaa kun kaayyoon qabatee ka’een eega galma gahe booda dhaabbachuu qaba.